ZAPISNIK

s 15. sjednice Vijeća Mjesnog odbora „Pavao Šubić” održane u četvrtak, 27. svibnja 2022., s početkom u 18 sati u prostoriji MO-a „Pavao Šubić” Šubićeva 40/II


NAZOČNI ČLANOVI VIJEĆA:
Nikolina Hrust, Neven Penzar, Vladimir Resnik i Roman Roland.
Predsjedavajuća: Nikolina Hrust, Predsjednica Vijeća
Zapisnik vodi: Nikolina Hrust, Predsjednica Vijeća

	Predsjednica konstatira da je na 15. sjednici Vijeća Mjesnog odbora „Pavao Šubić” nazočno četvero od ukupno petero članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora „Pavao Šubić”.
Na upit Predsjednice članovi Vijeća jednoglasno su prihvatili zapisnik sa 14. sjednice Vijeća mjesnog odbora i prijedlog Dnevnog reda 15. sjednice VMO-a.

DNEVNI RED
1.	Oživljavanje tržnica - prijedlozi
2.	Blok Badel / Arko – prijedlozi namjene prostora u novom kompleksu
[bookmark: _Hlk106571524]3.	Lokacije za podzemne spremnike otpada – prijedlozi na području MO „Pavao
            Šubić“
4.	Ozelenjavanje toplinskih otoka – prijedlozi za Donji grad – informacija
5.	Informacije sa sastanka predsjednika VGČ i VMO s predstavnicima podružnica 
            Zagrebačkog holdinga i redarstva održanog 5. svibnja 2022.
6.	Upiti i poruke građana
7.	Informacije, pitanja i prijedlozi


Ad 1. Oživljavanje tržnica - prijedlozi
	Na upit Predsjednice Nikoline Hrust kako bi se mogao oživiti prostor tržnice Kvatrić, a vezano uz napore da se ožive prostori većine zagrebačkih tržnica članovi Vijeća Mjesnog odbora pozitivno su ocijenili prijedlog građanske platforme Jedan posto za grad i grupe za osmišljavanje aktivnosti i održavanje gradskih tržnica da se na tržnici Kvatrić povremeno organizira sajam cvijeća i bilja, no smatraju da bi se zbog čišćenja površine tržnice ta aktivnost mogla održavati tek od 18 ili 19 sati, te da bi navedeni sajam cvijeća i bilja u bilo isplativije organizirati jednom mjesečno na plohi Trga Eugena Kvaternika čime bi se „umrtvljeni“ trg oživio. Vijećnici su mišljenja da bi se na tržnici Kvatrić, minimalnim intervencijama moglo omogućiti oblikovanje dvaju sportskih terena za amaterski sport (mali nogomet ili košarku) koji bi se odvijao u kasnijim večernjim satima, nakon što se sve klupe uklone s plohe tržnice i ona opere. Mjesni odbor „Pavao Šubić“ time bi dobio prvo igralište za rekreaciju jer se najbliža nalaze u sklopu XV. Gimnazije na Jordanovcu, Osnovne škole Silvija Strahimira Kranjčevića u Bogišićevoj ulici i XVI. Gimnazije u Križanićevoj ulici, a ono u sklopu Osnovne škole Matka Laginje je zatvorenog tipa. Prema idejama vijećnika, na plohi tržnice Kvatrić mogla bi se iscrtati dva ili tri igrališta, sa južne i sjeverne strane postaviti koševi za košarku i podići mreža viša od postojeće željezne ograde koja bi priječila da lopte ugroze promet i prolaznike. Mišljenja smo da navedena intervencija ne bi priječila organiziranje i spomenutog sajma cvijeća posebice zbog blizine spremišta klupa koje se koriste u ranijim satima na tržnici, te ne iziskuju dopremanje dodatnih većih štandova.

ZAKLJUČAK
	Članovi Vijeća Mjesnog odbora „Pavao Šubić“ predlažu da Gradska četvrt Donji grad pri osmišljavanju aktivnosti na zagrebačkim tržnicama, na plohi tržnice Kvatrić omogući iscrtavanje linija košarkaških igrališta, postavljanje koševa i dodatne zaštitne žičane ograde u svrhu stvaranja prostora za slobodne sportske aktivnosti, te uvrsti sajam biljaka u dodatnu aktivnost na plohi tržnice u kasno poslijepodnevnim satima u terminima prilagođenim ostalim poslijepodnevnim aktivnostima na drugim tržnicama.


Ad 2.. Blok Badel / Arko – prijedlozi namjene prostora u budućem kompleksu
[bookmark: _Hlk106570990]	Analizirajući prethodne prijedloge i planove za buduću izgradnju i preoblikovanje bloka oko bivših tvornica Badel / Arko i Gorica, članovi Vijeća predlažu nadležnim tijelima da u revidirane planove za javne i društvene sadržaje u sklopu revitalizacije bloka Badel uvrste kulturni centar (koji trenutno ne postoji ni u kojem obliku na području Mjesnog odbora), a unutar kojeg bi bio izložbeni prostor za povremene izložbe, učionice / radionice za kreativne i obrazovne aktivnosti i manje kino s programom odabranih umjetničkih filmova koji se ne prikazuju u velikim kino dvoranama. Time bi središnji dio Mjesnog odbora „Pavao Šubić“ dobio „artističku notu“ i postao umjetnički i kreativni centar koji bi privlačio lokalne stanovnike ali i građane iz drugih djelova grada.
Vijećnici predlažu da se u sadržaje Bloka uključi i dom za umirovljenike i starije osobe s obzirom da takva ustanova ne postoji na području Mjesnog odbora, a najbliže su na Trgu Drage Iblera i na Ravnicama.



ZAKLJUČAK
	Članovi Vijeća Mjesnog odbora „Pavao Šubić“ predlažu nadležnim tijelima za revitalizaciju područja omeđenog Vlaškom, Šubićevom, Martićevom i Derenčinovom ulicom (tzv. Blok Badel) da u planove sadržaja unutar navedenog područja uključe i izgradnju kulturnog centra s malom kino dvoranom, izložbenim prostorom za povremene izložbe, učionicama / radionicama za kreativne i obrazovne aktivnosti, te dom za umirovljenike i starije.


Ad 3. Lokacije za podzemne spremnike otpada – prijedlozi na području MO „Pavao Šubić“
[bookmark: _Hlk98098612]	Predsjednica je članove Vijeća upoznala s 9 lokacija koje je predložila za postavljanje podzemnih spremnika za otpad na području Mjesnog odbora „Pavao Šubić“, a članVijeća Vlado Resnik predložio je i još jednu lokaciju na području Heinzelove ulice između Martićeve i Trga Eugena Kvaternika.


Ad 4. Ozelenjavanje toplinskih otoka – prijedlozi za Donji grad – informacija
	Predsjednica je informirala vijećnike o dosadašnjim prijedlozima za ozelenjavanje toplinskih otoka na području Donjeg grada koje su prijavili vijećnici s područja mjesnih odbora, te svojim prijedlozima unutar granica Mjesnog odbora „Pavao Šubić“.


Ad 5. Informacije sa sastanka predsjednika VGČ i VMO s predstavnicima podružnica Zagrebačkog holdinga i redarstva održanog 5. svibnja 2022.
	Predsjednica je vijećnicima prenijela informacije sa sastanka predsjednika Vijeća gradske četvrti Donji grad i vijeća mjesnih odbora na području VGČ Donji grad koji je održan 5. svibnja 2022. i proslijedila dobivene podatke za kontakt s podružnicama Zagrebačkog holdinga i redarstva.


Ad 6. Upiti i poruke građana
	Predsjednica je izvijestila vijećnike o porukama građanke S upućene mailom vezano uz postavljanje česme s pitkom vodom u Parku Bartola Kašića i prometnog znaka jednosmjernog kretanja u Makančevoj ulici.





Ad 7. Informacije, pitanja i prijedlozi

Predsjednica je vijećnike informirala o dostavljenim mišljenjima Gradskog zavoda za zaštitu spomenika kulture i prirode vezano uz sadnju biljke penjačice u dječjem igralištu u Parku Bartola Kašića i sadnje stabala uz južni rub parkirališta na uglu Derenčinove i Martićeve ulice, te trenutnim planovima za biciklističke trase na području Donjeg grada.

Sjednica je zaključena u 19:30.



Predsjednica
 Mjesnog odbora „Pavao Šubić“
[bookmark: _GoBack] Nikolina Hrust, v.r.


KLASA: 024-08/22-003/1132
URBROJ: 251-13-11-1-22-2
Zagreb, 27. svibnja 2022.

